fi fi fi fi fi id fi fi fi fi fi fi fi fi fi fi fi fi fi fi fi fi fi fi fi fi fi fi fi de fi fi de fi fi de fi fi fi fi fi fi fi fi fi cs fi fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en fi fi sv fi en fi sv fi fi fi fi en fi fi fi sv fi sv et fi fi fi hbs_lat fi th fi fi fi fi fi fi fr fi fi fr fi ca fi en
Osallistut lämmöllä ilmastotalkoisiin | Oulun Energia - Oulun Energia
Kaukolämpöjohtajalla on asiaa: osallistut lämmöllä ilmastotalkoisiin
Oletko kaukolämpöasiakkaamme? Meillä on hyviä uutisia – hiilijalanjälkesi on pienentynyt tänä syksynä merkittävästi, kun uusi biovoimalaitoksemme on aloittanut toimintansa Laanilassa ja uusi lajittelulaitoksemme Ruskossa. Kaukolämpöjohtajan mieltä lämmittää tieto siitä, että oululaisten pirtit lämpenevät yhä enemmän kiertotalous- ja bioenergian voimin.
Kimmo Alatulkkila vastaa kaukolämpöverkon ja voimalaitosten kunnossapidosta sekä kaukolämmön jakelusta Oulun alueella. Katse on vahvasti tulevaisuuden energiaratkaisujen kehittämisessä, kuten kaukolämpöverkon mahdollistaman alustatalouden hyödyntämisessä. Tämä unohtamatta lämmönjakelun häiriöttömyyden turvaamista ja varautumista häiriötilanteisiin. Vapaa-aika kuluu perheen ja harrastusten parissa.
Uusi biovoimalaitoksemme on päässyt tänä syksynä viimein tositoimiin: lämmittämään oululaisten koteja. Pakkaset eivät paljoa mieltä paina, kun kodit lämpenevät entistäkin suuremmalta osin uusiutuvilla energialähteillä, ympäristöystävällisesti ja energiatehokkaasti.
Ympäristöä ajatellen ei ole yhden tekevää, mikä lämmönlähteenä toimii. Oululaisten kodit ovat saaneet energiaa kiertotaloudesta jo pitkään – Laanilan ekovoimalaitoksessamme on tuotettu uusiokäyttöön kelpaamattomasta kotitalousjätteestä energiaa jo vuodesta 2012.
Uusi biovoimalaitoksemme vie meidät ja asiakkaamme kuitenkin kiertotalouden seuraavalle tasolle, kun jatkossa esimerkiksi metsäteollisuuden sivutuotteet, kuten puun kuoret ja puru, pitävät oululaiset lämpimänä. Bioenergian lisäksi myös kierrätyspolttoaineen osuus energianlähteenä kasvaa uuden jätteiden lajittelulaitoksemme myötä.
Investointimme mahdollistavat hiilineutraalin energiantuotannon tavoitteemme mukaisesti 2030-luvun kuluessa. Biovoimalaitoksen ansiosta lämpöä syntyy aiempaa energiatehokkaammin ja pienemmin päästöin. Samalla laitos avaa myös uusia mahdollisuuksia biotaloudelle.
Kuva: Sanna Krook, Oulun kaupunki
Tiedätkö, miten osallistut ilmastotalkoisiin kaukolämmön käyttäjänä?
Kaukolämmitetyt kodit ja yritykset ovat Oulussa osa ekosysteemiä, jossa bio- ja kiertotalousenergian osuus on suuri. Kun kotisi lämpenee kaukolämmöllä ja siten tuottamallamme bio- ja kiertotalousenergialla, osallistut ilmastotalkoisiin automaattisesti. Melko yksinkertainen tapa vaikuttaa omaan hiilijalanjälkeen siis.
Kaukolämpö on siitä hauska kaveri, että se mukautuu moneen. Se on nimittäin ennen kaikkea energianjakomuoto – kaukolämpö pystyy hyödyntämään eri energiantuotantomuotoja ja siten uudistumaan aina ajan vaatimalla tavalla. 2020-luvulla kaukolämpö taipuu kiertotalouteen, jota tarvitsemme hiilineutraalisuutta tavoitellessamme.
Seuraavat askelmerkit kohti hiilineutraalisuutta
Ponnistelumme kestävän tulevaisuuden eteen eivät suinkaan jää tähän, vaikka uusien laitosten käyttöönotto tuuletusten arvoinen askel onkin. Kaukolämmön käyttäjät voivat luottaa siihen, että teemme kaikkemme minimoidaksemme sekä meidän että asiakkaidemme hiilijalanjäljen – tälläkin hetkellä meneillään on monia hankkeita, joilla pienennämme meidän ja asiakkaidemme ympäristöpäästöjä samalla, kun kehitämme kaukolämmön käyttökokemusta.
Hukkalämpöjen hyötykäyttö kaukolämmössä on nyt kuuminta huutoa, ja Arinan kanssa pilotoimmekin ruokakauppojen hukkalämpöjen hyödyntämistä lämmityksessä. Hartelan kanssa taas rakentuu Karjasillan Kulma, joka tarjoaa uudenlaista asumista Oulussa. Kaukolämmössä tullaan myös tulevaisuudessa hyödyntämään paljon hybridilämmitystä, jossa erilaiset energiantuotantomuodot ja kaukolämpöverkosto toimivat käsi kädessä.
Käärin siis hihat ja palaan näppäimistön ääreltä takaisin töiden pariin. Työnsarkaa riittää!
Kaukolämpö on kestävä ratkaisu monella tavalla
Oman kodin energiaratkaisussa vaikuttavat samat asiat kuin isompien rakennusten kohdalla. Antti Välitalo luottaa kaukolämpöön niin työssään kuin kotonaankin.
Lämmönjakokeskus – kaukolämmitetyn talon sydän
Kaukolämmöllä lämpenevien kiinteistöjen lämmönjakokeskusta kutsutaan monella nimellä. Yleisesti käytetyimmät ovat lämmönvaihdin ja lämmönsiirrin. Virallinen termi on kuitenkin lämmönjakokeskus.
Kunnossapidosta kaukolämpösuunnittelijaksi – kesätöissä Oulun Energian Lämpöpalveluilla
Energia- ja ympäristötekniikan insinööriksi Oulun ammattikorkeakoulussa opiskeleva Jasmin Rahkonen työskentelee jo kolmatta kesää Oulun Energialla. Kaksi ensimmäistä vuotta Rahkonen työskenteli Oulun Energian lämpöpalveluiden kunnossapitopuolella. Tänä vuonna urakehitys otti ison harppauksen ja Rahkonen pääsi aloittamaan työt lämpöpalveluiden suunnittelijana.
Tilaa sähköinen uutiskirjeemme ja pysyt ajan tasalla Oulun Energian kuulumisista! Saat tiedon uusista tuotteista, palveluista ja uutisista suoraan sähköpostiisi.
Uutiskirje kuluttajille Uutiskirje yrityksille
Hyväksyn henkilötietojeni käsittelyn Oulun Energian tietosuojaselosteen mukaisesti. Lue tietosuojaseloste
Jos haluat peruuttaa suostumuksesi sähköpostiuutiskirjeisiin, voit tehdä sen uutiskirjeen lopusta löytyvästä peruutuslinkistä.
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15
PL 116, 90101 Oulu
Vaihde call08 5584 3300
© Oulun Energia Oy 2021
Oulun Energia Sähköverkko Oy
call08 477 000 (mpm/pvm)
Oulun Energia Oy, kaukolämpö
call08 577 5110 (mpm/pvm)
Puhelinpalvelu: ma-to klo 8-16 ja pe klo 9-16
Sähkön tekninen neuvonta, sähköliittymät
Maksuaikaan, laskun maksamiseen ja perintään liittyvät kysymykset:
Oulun Energia Sähköverkko Oy
call09 4246 1342 (mpm/pvm)
Oulun Energia Oy, kaukolämpö
call09 4246 1341 (mpm/pvm)
ma-pe klo 8-20 ja la klo 10-15